Diari Oficial de la Generalitat Valenciana


Sumari del DOGV 5049, del 14-07-2005 (2005/8076)

RESOLUCIÓ de 20 de juny de 2005, de la Conselleria de Cultura, Educació i Esport, per la qual es fa pública la decisió del jurat del V Premi de les Arts Plàstiques de la Generalitat Valenciana.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5049

Data del DOGV
:   14-07-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/8076


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 20 de juny de 2005, de la Conselleria de Cultura, Educació i Esport, per la qual es fa pública la decisió del jurat del V Premi de les Arts Plàstiques de la Generalitat Valenciana. [2005/X8076]
  
Per l'Orde del conseller de Cultura, Educació i Esport de 10 de març de 2005 (DOGV núm. 4.984, de 13/04/2005), va ser convocat el V Premi de les Arts Plàstiques de la Generalitat Valenciana, creat pel Decret 180/2000, de 5 de desembre, del Govern Valencià (DOGV núm. 3.898, de 15 de desembre).
  
Reunit el jurat nomenat a l'efecte a través de la Resolució del conseller de Cultura, Educació i Esport de 10 de març de 2005 (DOGV núm. 4.984, de 13.04.2005), en la sessió del dia 17 de juny de 2005, acorda que s'atorgue el premi a Arcadi Blasco, i que es publique la decisió en el Diari Oficial de la Generalitat Valenciana.
  
En virtut d'això, resolc:
  
Fer pública la decisió del jurat del V Premi de les Arts Plàstiques de la Generalitat Valenciana, que té el tenor literal següent:
  
?Atorgar el V Premi de les Arts Plàstiques de la Generalitat Valenciana, corresponent a l'exercici 2005, dotat amb la quantitat de trenta mil cinquanta euros (30.050 euros), a Arcadi Blasco (Mutxamel, Alacant, 1928), artista format a les escoles superiors de Belles Arts de Madrid i València, que va completar la seua formació amb una estada com a pensionat a l'Acadèmia d'Espanya a Roma entre 1953 i 1955. Va ser allí on tingué el seu primer contacte amb la ceràmica i, alhora, va aprofundir-hi la seua carrera com a pintor.
  
Cal destacar en ell la rellevància i la coherència de la seua trajectòria professional, així com la seua constant investigació en el camp de les arts, especialment en la ceràmica, on aconseguix resultats de gran qualitat i rigor.
  
Els seus Quadres ceràmics (1956-1964), les sèries Arquitectures per a defendre's de la por (1974-1985), Murs i ruïnes o Rodes de molí per a combregar (1986-1990), formen ja part, sens dubte, de la història de l'art espanyol contemporani.
  
Són particularment importants les seues intervencions en espais públics, amb les quals ha ajudat a la dignificació dels entorns urbans.
  
El seu compromís amb la societat ha sigut sempre una constant en la seua prolongada trajectòria vital.
  
Els seus abundants escrits, exposicions, tant individuals com col·lectives, i experiències artístiques han motivat nombrosos estudis, monografies i tesis doctorals?.
  
València, 20 de juny de 2005.- El conseller: Alejandro Font de Mora Turón.